കണക്കൻ

https://www.facebook.com/share/r/18RWSQfdbw/  

മലബാറിലെകണക്കൻ സമുദായം ഒരു പഠനം

കൃഷ്ണൻ എരഞ്ഞിക്കൽ

മലബാറിൽ പട്ടിക ജാതിയിൽ ഉൾപ്പെട്ട കണക്കൻ സമുദായം മലപ്പുറം പാലക്കാട് കോഴിക്കോട് ഭാഗങ്ങളിലായി രണ്ട് ലക്ഷത്തോളം സമൂഹങ്ങളുണ്ട്. ഗോത്ര സമൂഹങ്ങളായി ജീവിക്കുന്നതിനാൽ ഇന്ന് കോളനികൾ എന്നാണ് അറിയപ്പെടുന്നത് മുൻപ് ഈക്കൂട്ടത്തെ ശാലകൾ എന്ന് സൂചിപ്പിച്ചിരുന്നു പാലി ഭാഷയുമായി ബന്ധപ്പെട്ടതാണ് ശാല. ശാല ലോപിച്ച്ചാള എന്ന പ്രയോഗം പ്രചരിക്കപ്പെടുകയും കീഴാള സമൂഹ കൂട്ടത്തെ പ്രതിനിധാനം ചെയ്യുന്ന പ്രയോഗമായി ഏറെ കാലം നിലനിൽക്കുകയും ചെയ്തതായി കാണാം.

മലബാറിലെ കണക്കൻ സമൂഹത്തെ  കാർഷിക സമൂഹമായിട്ടാണ്  അടയാളപ്പെടുത്തിയിട്ടുളളത്.കൃഷി ഉപജീവനമായി കണ്ടിരുന്നതിനാൽ കാർഷിക അടിമകളായി നിലനിർത്തുന്നതിൽ ജൻമികൾ ഏറെ കാലം ഉപയോഗപ്പെടുത്തിയിരുന്നു.



വംശം

കണക്കൻ സമൂഹം ദ്രാവിഡ ജനതയുമായി അടുത്ത ബന്ധം നിലനിർത്തുന്നു. കറുത്ത നിറവും, ബലിഷ്ടമായ ശരീരഘടനയും മുഖ സാമ്യതയും ഒത്തു പോകുന്നത് ദ്രാവിഡ ജനിതകവുമായാണെന്ന് പഠനങ്ങളിൽ പറയുന്നു പഴയ തലമുറയുടെ ഭാഷയും തമിഴ് ആയതിനാൽ ഈ സാമ്യത ഉറപ്പിക്കാവുന്നതാണ്.തമിഴ് നാട്ടിലെ വടക്ക് കിഴക്ക് ജില്ലകളിൽ നിന്ന്  വർഷങ്ങൾക്ക് മുൻപ് മലബാറിലേക്ക് വന്ന സമൂഹമാണ് കണക്കൻ സമുദായം പല്ലവരാജവംശത്തിൽ പ്രധാന തൊഴിൽ കണക്കെഴുത്ത് കുലതൊഴിലായിരുന്ന ഈ സമൂഹം കരുണീഗർ എന്ന പേരിലാണ് തമിഴ്നാട്ടിൽ അറിയപ്പെടുന്നത്.രാജ ഭരണ കാലത്തെ നിരന്തര ആഭ്യന്തര സംഘർഷങ്ങളും യുദ്ധങ്ങളും മൂലം തൊഴിൽ നഷ്ടപ്പെടുകയും കുടിയേറ്റം നടത്തപ്പെടുവാൻ നിർബന്ധിതരാവുകയും ചെയതു.ഈ പലായനത്തിൽകേരളത്തിലെത്തിയ കണക്കന്മാർക്ക് കുലതൊഴിലായ കണക്കെഴുത്ത് മലബാറിലെ രാജഭരണങ്ങളിൽ ലഭിച്ചിരുന്നില്ല. എന്നാൽ ഇവരെമലബാറിൽ കൃഷിഭൂമികളോട് ചേർന്നിരുന്ന കളപുരകളിലും ധാന്യപുരകളിലും കണക്കെടുപ്പ് മായി ബന്ധപ്പെട്ട് നിയമിക്കുകയും ജന്മിസമ്പ്രദായംനിലനിൽക്കുന്നതിനാൽ പിന്നീട് കാർഷിക മേഖലയിലേക്ക് ചുവടുമാറ്റുകയുമായിരുന്നു.

കാർഷിക മേഖലയുമായി നിരന്തരം ബന്ധപ്പെടേണ്ടിവരികയും അവരുമായി സഹവർത്തിത്വം പുലർത്തിപോരുകയും ചെയ്യേണ്ടി വന്ന ഒരു സമുദായമായി പിന്നീട് പരിണമിക്കുകയായിരുന്നു.

കാർഷികതൊഴിലാളികളെ അയിത്തജാതിക്കാരായി കരുതിപോന്നിരുന്ന സാമൂഹ്യവ്യവസ്ഥിതിയിൽ സ്വാഭാവികമായി കണക്കൻ സമൂഹവും ഇഴചേരുകയായിരുന്നു.

ഉപജാതി

കണക്കൻ സമുദായത്തിൽ രണ്ട് ഉപജാതി സമൂഹങ്ങളുണ്ട് പട്ട, പാള

കണക്കൻ എന്നറിയപ്പെടുന്നു. പട്ട, പാള  എന്നിവ പാലി ഭാഷയുമായി ബന്ധപ്പെട്ടതാണെന്ന് പറയുന്നു. പട്ടം എന്നത് പാലിയിൽബിരുദം, ഇല എന്നിങ്ങനെയാണ് ,ഭാല ലോപിച്ചാണ് പാളയായി മാറിയത്, സ്വാമിത്വം എന്നാണ് പാലിയിൽ "ഭാല "യുടെ അർത്ഥമായിട്ടുള്ളത്. അടക്കമരമായ കവുങ്ങിൻ്റെ പട്ട, പാള എന്ന് എന്നിവയുടെ ഭാഗമായി പ്രചരിപ്പിക്കുന്നതിലെ കൗതുകം തെറ്റിദ്ധരാണമാണന്ന് അർത്ഥവ്യാപ്തിയിൽ നിന്ന് മനസിലാക്കാൻ കഴിയും

കാഞ്ചിയിലെ പല്ലവ രാജാക്കന്മാരുടെ പുരോഹിതവർഗ്ഗമായിരുന്നു വളളുവർ. പല്ലവരാജഭരണം തകർച്ചയിൽ  വംശം മലബാറിലെ വളളുവനാട്ടിലേക്ക് കുടിയേറുകയും വള്ളുവർഗോത്രമായി മാറുകയും ചെയ്തു.

മലബാറിലെ വളളുവനാട്ടിലെത്തിയ കണക്കൻമാർ വളളുവർ സമുദായമായി ബന്ധം പുലർത്തിയിരുത്കാണാം വളളുവർ സമുദായമായി വൈവാവാഹികബന്ധത്തിലേർപ്പെടുകയും ചെയ്തിരുന്നു. 

പുലയർ , ചെറുമർ, വേട്ടുവർ എന്നീ സമൂഹങ്ങളുമായി അയിത്തം പുലർത്തിയിരുന്ന കണക്കൻ സമൂഹം വ്യത്യസ്ഥ ആചാരരീതികൾ ആചരിച്ചിരുന്നു.

ആരാധാ രീതികൾ,

കണക്കൻ സമുദായത്തിൻ്റെ ആരാധനാരീതികൾ കാവുകളുമായി ബന്ധപ്പെട്ടതാണ്. ക്ഷേത്രാരാധനകളുമായി ബന്ധമില്ലാത്തതും താമസസ്ഥലങ്ങളിൽ തന്നെ കാവു രീതിയിൽ പ്രതിഷ്ടയായി കല്ലു കുത്തി വിശേഷ ദിനങ്ങളിൽ റാക്കും കള്ളും മാംസവും നിവേദ്യമർപ്പിച്ച് കലശം വെക്കുകയും വെളിച്ചപ്പെടുകയും ചെയ്യുന്ന രീതിയാണ് കണക്കൻ സമൂഹത്തിൻ്റെത് മുത്തപ്പൻ, ഭഗവതി, ചാമുണ്ഡി തുടങ്ങിയ ദൈവങ്ങളെ പ്രകീർത്തിച്ചു കൊണ്ടാണ് കലശം അർപ്പിക്കുന്നത്.

മരിച്ചു പോയ മുതിർന്നവരെ (പിതാവ് മാതാവ് ഉൾപ്പെടെ) പ്രകീർത്തിച്ച് നാക്കിലയിൽ നിന്ന് ഇല ചീള് ചീന്തിയെടുത്ത് കലശ നിവേദ്യമായ ഇളനീർ മദ്യം, മഞ്ഞൾ കലർത്തിയ ഗുരുതി മിശ്രിതം, ചിരട്ടയിൽ ഒഴിച്ചതിൽ മുക്കിയെടുത്ത് കാരണവർക്ക് സമർപ്പിക്കുന്ന ആരാധനാരീതിയാണ് തലമുറകളായി പകർന്നു പോന്നിരുന്നത്.ഈ മദ്യം പൂജക്ക് നേതൃത്വം വഹിച്ചവർ കുടിക്കുകയും മറ്റുള്ളവർക്ക് ഏതാനും തുള്ളി ചിരട്ടയിൽ ഒഴിച്ചുനൽകുകയും ചെയ്തിരുന്നു.

പുരുഷൻമാർ ഒറ്റമുണ്ടും തോളിൽ മറ്റൊരു മുണ്ടും സ്ത്രീകൾ പൊതുവെ ഒറ്റമുണ്ടും മാറ്മറയുന്ന രീതിയിൽകല്ലുമാലയുമണിഞിരുന്നു സ്ത്രീകൾക്ക് വയസിനനുസരിച്ച് കല്ലുമാല ധരിച്ചിരുന്നതിലൂടെ പ്രായം തിരിച്ചറിയാമായിരുന്നു. ഗോത്ര സമൂഹമായതിനാൽ പെൺകുട്ടികൾ പ്രായപ്പൂർത്തിയായാൽ തിരണ്ടു കല്യാണം നിലനിന്നിരുന്നു. ഋതുമതിയാകുന്ന പെൺകുട്ടിയെ ഏഴുദിവസം പ്രത്യേകം മാറ്റി താമസിപ്പിക്കുകയും കുടിലുമായി ബന്ധപ്പെടാതെ ഭക്ഷണവും സൗകര്യവും നൽകി മാറ്റി താമസിക്കുന്ന രീതിയാണ് ഉണ്ടായിരുന്നത്.ഏഴാം ദിവസത്തിൽ ഗോത്രങ്ങളിലെ മുഴുവൻ കുടുംബങ്ങളെയും അറിയിച്ച് വീട്ടിലേക്ക് ക്ഷണിച്ച് ഭക്ഷണം നൽകുന്നു.ഇതോടെ പെൺകുട്ടി കല്യാണപ്രായമായതായി എല്ലാവരും അറിയുന്നു.

വിവാഹം

കുടുംബത്തിലെ മുതിർന്നവരിൽ അമ്മാവനാണ് നേതൃത്വം വഹിക്കുന്നത്. മുതിർന്നവർ ഉറപ്പിക്കുന്ന വിവാഹത്തിൽ പെണ്ണിൻ്റെ വീട്ടിൽ കുടുംബത്തിലെ മുതിർന്നവർ എത്തി വരൻ്റെ പിതാവ് വധുവിൻ്റെ പിതാവിന് മുണ്ടും കാൽ പണവും (ഒരു പണം എന്നത് കാൽ രൂപ, അതായത് 25 പൈസ ) നൽകുന്നതോടെ ഉറപ്പിക്കലായി അവിടെ നിന്ന് ദിവസമുറപ്പിക്കയും ബന്ധുക്കളെ ക്ഷണിച്ചു കൊണ്ട് പെണ്ണ് വീട്ടിൽ ചെന്ന് വരൻ കാപ്പാനം  കെട്ടി (നാ ണയരൂപത്തിലുള്ള ചെറിയ സ്വർണ്ണം ചരടിൽ കോർത്തത്) വധുവിനെ അകമ്പടിയോടെ വരൻ്റെ വീട്ടിലെത്തിക്കുന്നു.

വിവാഹാനന്തരമാണ് ചടങ്ങുകൾ, വധു ഗർഭിണിയാകുന്നതോടെ ഏഴാം മാസത്തിൽ വയറുകാണൽ (പള്ള കാണൽ ) ചടങ്ങിനായി വധുവിൻ്റെ വീട്ടുകാർ എത്തുത്തു. പുളിയില ചതച്ച് പ്രത്യേക രീതിയിൽ ഇലകുമ്പിളിൽ ദമ്പതികളുടെ തലയിൽ വധുവിൻ്റെ ആങ്ങള ഈ പുളിവെള്ളംധാര ചെയത് തലയിൽ എണ്ണ തേച്ച് അവർക്കായി പാചകം ചെയ്ത മഞ്ഞ ചോറ് നൽകി ഭക്ഷണമുട്ടുന്നു. പിന്നീട് ഗർഭിണിയെ വീട്ടിലേക്ക് കൊണ്ടു പോകുന്നതോടെ ചടങ്ങ് അവസാനിക്കുമെങ്കിലും വരൻ്റെ വീട്ടുകാർ പിന്നീട് ഭക്ഷണത്തിനാവശ്യമായ വിഭവങ്ങളുമായി കാണാൻ വരുന്ന ചടങ്ങ് കൂടിയുണ്ട്.

മരണാനന്തര ചടങ്ങുകൾ

ജനിക്കുമ്പോൾ അമ്മയുടെ താരാട്ട് പാട്ടും മരണത്തോടെ പാമ്പാടിയുടെ പാട്ടും കൊണ്ട് ജീവിതചക്രം പൂർത്തികരിക്കുന്നവരാണ് കണക്കൻമാർ

കുടുംബത്തിലെ ഒരാൾ മരണപ്പെട്ടാൽ ആ കുടുംബം പുല ആചരിക്കുന്നു മരണമടഞയാളെ മറവ് ചെയത് (മറമാടുന്നതിന്ചടങ്ങുകൾ ഇല്ല) ആ കുടുംബത്തിൽപ്പെടാത്ത "മൂന്നാൻ " കാർമ്മികത്തിന് വേണ്ട സഹായങ്ങൾ നൽകുന്നു 'പരേതൻ്റെ സ്മരണക്ക് മുറ്റത്ത് കൊച്ചു പന്തൽ പനയോല കൊണ്ട് നിർമ്മിച്ച് പരേതാത്മാവിനായി വിളക്ക് വെച്ച് അടക്കവെറ്റില ഉൾപ്പെടെ പന്തലിൻ ചുവട്ടിൽ വെക്കുന്നു. മരിച്ചയാളുടെ കുടുംബാംഗങ്ങൾ ഈ കാലയളവിൽ കാക്കക് ബലിച്ചോർ നൽകി പതിനഞ്ചാം നാൾ അടിയന്തിരം നടത്തുന്നു' പതിനഞ്ചിന് ചെറു പന്തൽ പൊളിച്ച് പാമ്പാടിയെ (അടിയന്തിരത്തിന് പാട്ടു പാടുന്നയാൾ)ക്ഷണിച്ച് പരേതൻ്റെ രൂപം പാലകൊമ്പ് വെട്ടിയെടുത്ത് മനുഷ്യസാദ് ശ്യത്തിൽ ഓല കൊണ്ട് നിറച്ച് വെള്ളയും ചുവപ്പും തുണികൊണ്ട് ചമയിച്ച് പ്രത്യേക ഇടങ്ങളിൽ വെച്ച് പാട്ട് ആരംഭിക്കുന്നു 'പരേതൻ്റെ ജീവിത ഘട്ടങ്ങൾ പാട്ടിലൂടെ വിവിധ ഘട്ടങ്ങളായി പാടി കൊണ്ടാണ് പാട്ട് അവസാനിക്കുക. അടിയന്തിരത്തിന് എത്തുന്നവർക്ക്, കാള (മൂരി) യിറച്ചിയും ചോറും യഥേഷ്ടം നൽകുകയും ചെയ്യും പാമ്പാടി പാട്ടിലൂടെ

ആത്മാവിനെ പ യാത്രയാക്കിപുലർച്ചയോടെ പാട്ട് നിറുത്തി പരേതാത്മാവിൻ്റെ കോലങ്ങൾ പാലച്ചുവടിൽ നിക്ഷേപിക്കുന്നു പിറ്റേ ദിവസം കുളി കഴിഞ്ഞെത്തുന്ന വീട്ടുകാരെ മൂന്നാൻ ഇളനീർ തളിച്ച് ശുദ്ധി വരുത്തി ചോറും മീൻ കറിയും (സ്രാവ് ) കഴിച്ച് അവസാനിക്കുന്നതോടെ മരണാനന്തര ചടങ്ങുകൾ അവ' സാനിക്കുന്നു

ഭാഷ,

കണക്കർ അവരുടെ മാതൃഭാഷയായതമിഴ് ഭാഷയിൽ സംസാരിച്ചിരുന്നത്.പിന്നീട് മലയാളം ഇടകലർന്ന് മിശ്ര ഭാഷ രൂപപ്പെട്ടതാണ് ആശയ വിനിമയത്തിന് ഉപയോഗിച്ചിരുന്നത് അപ്പൻ, ചാചി, തുടങ്ങിയ ബഹുമാനപ്രയോഗങ്ങൾ മുതിർന്നവരെ വിളിക്കാൻ ഉപയോഗിച്ചിരുന്നു. 

കണക്കൻ സമൂഹം ക൪ഷിക മേഖലയിലെ മറ്റു സമുദായങ്ങളുമായി കൂടി കലർന്ന് അവരുടെ ആചാരങ്ങൾ സാ൦ശീകരിച്ച് ജീവിക്കേണ്ടി വന്നു. അങ്ങനെ കാലങ്ങൾ കൊണ്ട് മലബാറിലെ കണക്ക൪ സമുദായം പതിത സമുദായ മായി മാറുകയു൦ കാ൪ഷിക തൊഴിലാളികൾ ആയി പരിണമിക്കുകയു൦ ചെയ്തു.

മറ്റു കാ൪ഷിക തൊഴിൽ ചെയ്യുന്ന സമുദായങ്ങളുമായി ഇടപഴുകി ജീവിക്കേണ്ടി വരികയും ചെയ്തതിനാൽ സമൂഹം പിന്നീട് ഇവരെയു൦ അയിത്ത ജാതിക്കാരായി കണക്കാക്കി പോരുകയും ചെയ്തു. ഈ സാമൂഹിക സാഹചര്യങ്ങൾ ഇവരെയു൦ പട്ടിക ജാതി ലിസ്റ്റിൽ ഉൾപ്പെടുത്താൻ കാരണമായി തീരുകയും ചെയ്തു.
വർഗ്ഗം:സമുദായങ്ങൾ